Paytextê Swîsre Bernî de kurdîstanijî semedo ke Tirkîya Herêmanê Pawitişî yê Medya de gazê jehrînî û çeka kîmyewîye şuxilnena rêxistinanê komelê sivîlî, dezgehanê heqanê merdiman û partîyanê sîyasîyan reyde pêvînayîşan kenê.
Heyeto ke tede Endamê Meclîsê Komelê Kurdan û Meclîsê Cinîyan ê Mizgîne estbîyî pêvînayîşanê xo yê dişemeyî de derheqê şuxilnayîşê çeka kîmyewîye, qirkerdişê xoza û sûcanê vera merdimîye de dosyayêke daye.
Heyetî dosya daye Rêxistina Heqanê Merdiman a Kantonê Bernî, Rêxistina Efû ya Mîyanneteweyîye û Temsîlkaranê Xaçê Sûrî yê Bernî.
Kurdistanijan ACADî yê Organîzasyonê Heqanê Merdiman ê Xoserî, PArtîya Demokratîke ya Sosyalîste û Partîya Keskan reyde pêvînayîş kerd û dosya daye înan zî.
